Westmoor

Westmoor () is en Oort in de Gemeen Buxthu in’n Landkreis Stood, Neddersassen. De Oort höört polietsch al von öllers bi Buxthu mit bi un is vondaag mit Buxthu tohoopwussen. In’n Oosten von Buxthu liggt de Oort Oostmoor.

 Geografie 

De Oort liggt in dat Randmoor von de Masch an de Eest un Elv, nich wied af von de Geestkant. Na Noorden to liggt Oolland. Dat Water ut Westmoor flütt över de Vagelsanger Wettern na de Eest hen af.

De Naveröörd sünd Loodkup in’n Noorden, Eestbrügg un Neeland mit Vagelsang in’n Noordoosten, Buxthu in’n Süüdoosten, Ooldklooster mit Petersmoor in’n Süden, Heitmannshusen in’n Süüdwesten, Neeklooster in’n Westen un Dammhusen in’n Noordwesten.

 Historie 

Westmoor is as Moorkolonie anleggt worrn.

De süden Deel von Westmoor is vondaag von de Wahnrebeden an’n Westrand von Buxthu opfreten worrn. De noorden Deel besteiht aver noch. Dor gifft dat deelwies ok noch Bueree.

 Verwaltungsgeschicht 

De Oort hett vör 1885 to de Stadt Buxthu tohöört, de to keen Amt höört hett. Na 1885 weer dat in’n Kreis Jörk un is 1932 Deel von’n Kreis Stood worrn.

De Oort is an’n 1. Juli 1972 as Deel von de Stadt Buxthu mit de Gemeenreform in Neddersassen an de nu gröttere Gemeen Buxthu kamen.

 Inwahnertall 

 Religion 

Westmoor is evangeelsch-luthersch präägt un höört to dat Kaspel von de Petrus-Kark in Buxthu.

För de Kathoolschen is de St.-Maria-Kark in Buxthu tostännig.

 Weertschop un Infrastruktur 

 Verkehr 

Dör Westmoor löppt de Kreisstraat 51, de in’n Süüdoosten na De Ooldstadt von Buxthu geiht un in’n Noordwesten na Dammhusen un an de K 26. De Bundsstraat 73 liggt veer Kilometer Autofohrt in’n Süden.

De nächste Autobahn is de Autobahn 26 (Afsnidd Stood–Hamborg). De Opfohrt 6 Jörk liggt so dree Kilometer in’n Noordwesten von Westmoor an de K 26.

De nächste Bahnhoff is so bi twee Kilometer wied weg in’n Süüdoosten de Bahnhoff Buxthu an de Nedderelvbahn.

 Footnoten 

Kategorie:Oort
Kategorie:Landkreis Stood